“Beynəlxalq multidissiplinar xərçəng müalicəsi” – Bakıda beynəlxalq konfrans – Yenicag.Az
“Beynəlxalq multidissiplinar xərçəng müalicəsi” – Bakıda beynəlxalq konfrans
15.09.2018 - 17:23
Bakı, beynəlxalq konfrans
Yenicag.az xəbər verir ki, tədbirin əsas mövzusu süd vəzi xərçəngi və baş-boyun şişlərində multidissiplinar müalicə və perspektivlərdir.
Sentyabrın 16-da yekunlaşacaq beynəlxalq konfransın ikinci günü professor Əziz Əliyevin “Azərbaycanda baş-boyun şişlərinin epidemiologiyası və müalicə prinsipləri. Baş-boyun şişlərinin cərrahi müalicəsi”, Deyvid Rabenin “Baş-boyun şişlərində şüa müalicəsinin rolu”, Honkonq Çin Universitetinin professoru, Klinik Araşdırmalar Mərkəzinin direktor müavini Herbert Lungun “Baş-boyun şişlərində sistem müalicəsinin rolu”, Ohayo Dövlət Universitetinin James Xərçəng Mərkəzinin direktor müavini Kolleen O’Learinin “Xərçəng xəstələrində palliativ qulluğun əhəmiyyəti”, Avrora Səhiyyə Xidmətinin mütəxəssisi, Süd Vəzi Mərkəzinin tibb bacısı Jeanie Rosiakın xəstə təqdimatı əsasında “Palliativ qulluq” mövzularında, eləcə də Amerika Klinik Onkologiya Cəmiyyəti, Amerika Onkoloji Tibb Bacıları Cəmiyyətin və Milli Onkologiya Mərkəzinin əməkdaşlarının xəstə təqdimatı əsasında məruzələri dinləniləcək./Azertac/